طيكنولوجيا

الطيكنولوجيا هيا مجموعة د دّوزان و الحيلات لي تايسهلو على بنادم الخدمة ؤلا كيعطيو شي منتوج، فيها الفن التقليدي و العلوم و شلاّ صنايع و معارف. نقدرو نݣولو بلي حتا لّوغة، لفن، لميديطاسيو، ؤ غيرهوم هوما نوع ديال طّيكنولوجيا لپسيكولوجية، لي سمّاها دجون ڤيرڤيكي "پسيكوطيكنولوجيا". الميكانيك. كلمة الميكانيك جايّة من ليونانية لقديمة (Μηχανική) لي تاتعني فن البني ديال المّاكن والغرض من الميكانيك هو التّخمام فالتحراك تالحوايج والمساوية تاع الثقل. و تايضهر بلّي تاميكانيكت بدات تاتبان فيّامات الاغريق فالبداية د القرن الخامس، و دازت هاد تاميكانيكت من الشرق الوسطاني لعند الاغريق. السّاس ديال تاميكانيكت هو الحيلات، و من الحيلات اللولانيين لي صاوبهوم بنادم كاين الدردوبة، العكّاز، اللوّاية و الرويضة، ومن اقدم الماكن لي صاوبهوم بنادم هوما المّينيكات لّي تايتحركو. وهادي تقريبا الف عام قبل الزيادة ديال عيسى، صاوبو الفراعنة الماسك تاع الله د الموت انوبيس لي تايتحرّك فيه الطرف التحتاني ديال الفم الضّو ولّ التريسينتي. الضّو ولّ التريسينتي هو التّخمام فالدّوزان و الحيلات لي بيهوم تيتبدّل التحراك تاع الفرتيت المعمّر لي تايكون فالسلك، هاد الفرتيت تايكون خلوق فالحوايج. وخّا يكونو هاد الحوايج حيّين، جامدين، سايلين ولّ هواويّين، نفس الفرتيت د الضّو غادي يتساقل فيهوم. فيّامات مابين 1791 و 1800 ڤولطة و غالڤاني تخاصمو على واش كاين ضو واحد ولّ كاين جوج نواع د الضّو، غالڤاني تايقول كاين الضّو د البهايم و الضّو د المعدن، و ڤولطة تايقول كاين نوع واحد د الضّو. وبسباب هاد المخاصمة صاوب ڤولطة التستيفة د الضّو ولّ الحجرة د الضّو و بيّن بيها انه كاين ضو واحد، نفس الضّو كاين فالبهايم، المعدن وشلاّ حوايج. يمكن يخرج من الضّو التّحراك، بحال الموتور د الضّو، و يمكن يخرج من الضّو المسقية (المغناطيس)، بحال الساقتة د الضّو، ويمكن يخرج من الضّو المّاج، بحال لانطير لي تيشد المّاج د الراديو، ويمكن يخرج من الضّو السخونية، بحال الفران والثلاجة، ويمكن يخرج من الضّو الشيمي بحال تشلال المّاعن بالنقرة ولّ الذهب (الپلاكي اور). الانفورماتيك. الانفورماتيك هو التّخمام فالدّوزان و الحيلات لي تاتضرب بيهوم الحساب، سميّت هاد الحيلات الخوارزميات، فاللوّل كان بنادم هو لي تايضرب الحساب، من بعد المّاكن هما لي كانو تايضربو الحساب بحال ماكينة جاكار، ودابا الحساسبية ولّ التيليفونات ولّ التّركيبات تاع الالكترونيك هما لي تايضربو الحساب. محمد الخُوارزمي جاب من عند الهنود الحروف تاع الحساب ولي كانت سميتهوم حروف الغبار، و لي بيهوم اي حد يقدر يحسب الجمع، النقصان، الضرب والقسمة. الخُوارزمية د الجمع هي لي تايتعلموها الصغار فالابتدائي، دخّلها فيبوناتشي الطاليان يامات 1170 من تمّا بدات اوروپا كاملة تتضرب الحساب بهاد الحروف و بالخوارزميات ديال الخُوارزمي. من الماكينات ديال الحساب كاين ماكينة الاڤيكيثيرا، الاسطرلاب، الحسّاب الشينوي، الپاسكالية و دابا الكالكيلاتريس. البني. البني هو التّخمام فالدّوزان و الحيلات لي بيهوم يقدر بنادم يصاوب الديور، الباطيمات، القْناطر، القوادس، الطرقان، السكّات، المراصي، الباراجات، الخطّارات و شلاّ حوايج اخرى. الدّوزان و الحيلات لي بيهوم يقدر بنادم يبني تانسمّيوهوم المعمار ولّ الهندسة المعمارية، الناس لي تايبنيوالدشور ولّ الديور تانسميوهوم البنّاية، و لي تايكون عارف الحيلات تانسمّيوه العريف ولّ الطاشرون ديال البنّاية. من الحيلات ديال البني المعرفين عندنا الحفرة، السارية، الغار، الخيمة، الحيط، الضّالة و التقويسة، امّا القوام باش تانبنيو، راه كاين الحجر، الگرابة، البغلي، الياجور، الݣبص، العود و الزليج. البني المعروف والمشهور، كاين برج بابل ف العراق، اهرام المصريين ف مصر، ضريح ارتيميس ف توركيا، كوليزي ف روما، كاتيدرال سان ماركو ف ڤينيتسيا (البندقية)، كاتيدرال سپاير ف لاليمان(المانيا)، نوطخ ضام ف برناطة (باريس)، الكتبية ف مرّاكش، مانهاتن ف الميريكان.